Document ID: 31995R0985

KOMISSION ASETUS (EY) N:o 985/95,
annettu 2 päivänä toukokuuta 1995,
neuvoston asetuksen (EY) N:o 774/94 soveltamista koskevista yksityiskohtaisista säännöistä 150 000 tonnin laatuvehnän ja 150 000 tonnin laatudurumvehnän tuonnin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94 (1) ja erityisesti sen 7 artiklan,
sekä katsoo, että
neuvoston asetuksen (EY) N:o 774/94 soveltamista koskevista yksityiskohtaisista säännöistä laatuvehnän tuontitodistusten osalta 27 päivänä heinäkuuta 1994 annetussa komission asetuksessa (EY) N:o 1854/94 (2), sellaisena kuin se on muutettuna asetuksella (EY) N:o 2547/94 (3), vahvistetaan erityissäännökset tuonnin järjestämisestä ensin mainitussa asetuksessa avatun kiintiön rajoissa,
yhteisön viljamarkkinoiden tilanne huomioon ottaen on tarkoituksenmukaista vahvistaa määräaika tätä kiintiötä koskevien tuontitodistushakemusten jättämiselle; tässä tarkoituksessa olisi erityisesti vahvistettava vertailun perustaksi määriteltävää tuotavaksi tarkoitetun durumvehnän ja tavallisen vehnän vakiolaatua koskevat erityissäännökset sekä tuotavien tavaroiden tarkastusta koskevat säännökset; keinottelun välttämiseksi tuontitodistusten peruuttamista ei pidä sallia, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Määräaika CN-koodiin 1001 10 00 kuuluvan laatudurumvehnän ja CN-koodiin 1001 90 99 kuuluvan laatuvehnän, joita koskevat asetuksen (EY) N:o 774/94 5 artiklassa säädetyt edellytykset, tuontitodistushakemusten jättämiselle alkaa tämän asetuksen voimaantuloa seuraavasta kolmannestakymmenennestä päivästä. Määräaika päättyy kolmannen päivän lopussa sen alkamisesta.
Jos edellisessä kohdassa mainittuun hakemusten jättöajan päättymiseen mennessä haettu kokonaismäärä on jomman kumman tuotteen osalta pienempi kuin 2 kohdassa ilmoitettu määrä, kyseisen tuotteen tuontitodistushakemusten jättämiselle otetaan käyttöön toinen määräaika, joka alkaa edellisessä kohdassa tarkoitetun määräajan päättymistä seuraavasta seitsemännestä työpäivästä. Tämä toinen määräaika päättyy kolmannen päivän lopussa sen alkamisesta.
2. Kokonaismäärät, jotka voidaan tuoda tämän asetuksen säännösten mukaisesti, ovat 150 000 tonnia CN-koodiin 1001 10 00 kuuluvaa durumvehnää ja 150 000 tonnia CN-koodiin 1001 90 99 kuuluvaa tavallista vehnää. Tuodun vehnän on oltava tämän asetuksen liitteessä ilmoitettujen ominaisuuksien mukaista vähimmäislaatua.
3. Asetuksen (EY) N:o 1854/94 säännöksiä sovelletaan.
2 artikla
1. Asetuksen (EY) N:o 1854/94 2 artiklan 1 kohdan c alakohdassa tarkoitettu tuontia koskeva vakuus vapautetaan esitettäessä todiste siitä, että tuonti on toteutettu edellä mainituilla määrää ja laatua koskevilla edellytyksillä, sanotun kuitenkaan rajoittamatta kyseisen asetuksen 5 artiklan 2 kohdan säännösten soveltamista.
2. Tuojajäsenvaltion tarkastuksesta vastaava viranomainen toimittaa 1 kohdassa tarkoitetun todisteen.
3. Tuojajäsenvaltion tulliviranomainen ottaa vapaaseen liikkeeseen yhteisössä saattamisen yhteydessä edustavat näytteet ja säilyttää ne komissiota varten.
4. Tuontitodistuksen haltija vastaa tarkastuksiin liittyvistä kuluista sekä näytteenottokustannuksista.
5. Tavallisen vehnän ja durumvehnän laadun määrittämiseksi 1 kohdassa tarkoitettua tarkastusta varten käytetään asetuksessa (ETY) N:o 1908/94 (4) esitettyjä vertailumenetelmiä.
3 artikla
Asetuksen (EY) N:o 1854/94 3 artiklan 5 kohdan säännöksistä poiketen tarjouksen tekijä ei missään tapauksessa voi peruuttaa todistushakemustaan.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 1995.

Labels: 3
17